text: Ejer Bjerge får skilt på motorvejen
  05 april 2013 kl. 13.23
  Vejdirektoratet har godkendt, at hele højsletten ved Danmarks højeste punkt nord for Horsens er en national seværdighed. Dermed er det berettiget til at få et stort skilt ved motorvejen.
  Beslutningen betyder samtidig, at de tre toppe i området fremover kan markedsføres i fællesskab.
  - I mange år har der været forvirring om, hvad der er det højeste punkt. Er det Yding Skovhøj, Ejer Baunehøj eller den nyopdagede top Møllehøj? Det her gør det lettere at markedsføre det som ét samlet hele. Altså et højdedrag som er helt unikt, siger formand for Ejer Bavnehøjs Venner Viggo Rasmussen til TV 2 Østjylland.
  